google/wiki40b huggingface dataset:
Xiphocentronidae

Utseende

Larvene kan kjennes blant annet på at det bare er det fremste thorax-leddet som har en sklerotisert ryggplate (pronotum) og på at leggene og føttene er sammenvokst.

Levevis

Larvene lever ved bredden av små bekker. De bygger et rør av silke, kledt med silt og sand, festet til en stein. Noen ganger kan røret bukte seg delvis ut av vannet. De voksne insektene er i alle fall i noen grad dagaktive og flyr i solskinn, dette er ganske uvanlig for vårfluer.

Utbredelse

Xiphocentronidae finnes i varme områder av Asia, i Sentral-Afrika og i Sør- og Mellom-Amerika (nord til Arizona).
David Hewlett

Biografi

David Hewlett ble født i 1968 i England, men familien utvandret til Canada. Mens han gikk på skolen i Toronto begynte han å spille i studentfilmer. Han sluttet skolen uten å ta eksamen og spilte deretter i en rekke skrekkfilmer på små budsjetter, som The Darkside, Scanners II: The New Order og Pin.
I 1996 fikk han en av sine mer kjente roller som Grant Jansky i TV-serien Traders, og i 1997 hadde han en rolle i thrilleren Cube som arkitekt, en rolle som ga ham innpass i andre filmer. Han stiftet internettfirmaet Darkyl Media som arbeider med nettdesign foruten Fusefilm.com, et nettsted for de som arbeider med film. Han fikk sin første datamaskin i midten av tenårene. 
Han fikk en gjesterolle i Stargate SG-1 som Rodney McKay som etterhvert vokste til hans faste rolle i Stargate Atlantis. I 2007 opptrådte han som gjesteskuespiller i den første episoden av Sanctuary som Larry Tolson, en pasient som lider av en form psykose, og som ble skutt og såret.
David Hewlett var tidligere gift med Soo Garay, men ble skilt i 2004 og giftet seg i juni 2008 med Jane Loughman som fødte deres sønn i 2007.
Fylkesvei 1477

Fylkesvei 1477 går mellom Mo og Halvorsrud bru i Aurskog-Høland kommune. Veien er 5,4 km lang.
Frem til 2019 hadde veien betegnelsen Fylkesvei 240.
Nohant-Vic

Befolkningsutvikling

Antall innbyggere i kommunen Nohant-Vic
Referanse:INSEE
Brachylophora

Utseende

En nokså liten (6,5 - 9 millimeter), lang og tynn, svart trebukk med forkortede dekkvinger, bakbeina med svært klubbeformede lår. Antennene er tynne og nesten så lange som kroppen hos hannen, rundt halvparten så lange som kroppebn hos hunnen. Pronotum er tønneformet. Dekkvingene er forkortede, rundede i spissen, når til litt mindre enn halve bakkroppens lengde. Beina er mørke, tynne bortsett fra lårene på bakbeina, som er sterkt klubbeformede. Leggen på bakbeina er påfallende tynn og krum.

Utbredelse

Arten er kjent fra Brasil, Bolivia, Paraguay og Argentina.
Kristín Jóhannesdóttir

Biografi

Kristín Jóhannesdóttir er en av de mest individualistiske og stilistisk orienterte filmregissørene fra Island.
Hun studerte ved franske Paul Valéry Universitet i Montpellier. Her utdannet hun seg innenfor litteratur i 1974 og tok første del av doktorgraden for filmografi i 1977. Hun tok også et praktisk kurs i fjernsyn-, video- og filmskaping i Vincennes Paris VIII. Hun har i tillegg bestått eksamener i filmregi ved Conservatoire Libre de Cinema Français i 1978.
Etter at hun ble kreditert for to kortfilmer i Frankrike dro hun tilbake til Island og sponset et produksjonsselskap med manusforfatter og regissør Sigurdur Pálsson.
Kristín Jóhannesdóttir produserte sin første langfilm i 1983, Á hjara veraldar (Rainbow's End). Hun har også regissert teaterstykker og TV-filmer for islandsk fjernsyn, blant disse er A Purpose in Life og Broken Glass. Begge disse TV-filmene er personlige intervjuer av moderne temaer bundet sammen med referanser til eventyr.
Jóhannesdóttir nyeste film, Svo á jörðu sem á himni (As In Heaven) kom i 1992, den er basert på hennes eget manus og ble valgt som Islands bidrag til Nordic co-production Year.
På Cannes-festivalen i 1992 ble Svo á jörðu sem á himni valgt til å bli vist som en del av Cannes Fokus på nordisk film og har vunnet flere priser på forskjellige festivaler.
Sputnik 2

Sputnik 2 var det andre romfartøyet som ble sendt opp i bane rundt jorda 3. november 1957. Ombord var også hunden «Laika» som ble den første levende skapning i bane rundt jorden. Sputnik 2 var en fire meter høy, kjegleformet kapsel, bunnen hadde en diameter på to meter, sputnik 2 veide 508 kg. Den inneholdt flere rom for radiosendere, et telemetrisystem, en programmeringsenhet, temperaturkontrollsystem for kabinen og vitenskapelige instrumenter. «Laika» lå i en separat kabin.
Det ble hevdet at Laika overlevde i flere dager i verdensrommet, men etter hvert kom sannheten fram at hunden hadde dødd fem til sju timer etter oppskytning, antagelig av overoppheting.
Sputnik 2 ble skutt opp fra det som nå er Bajkonur-kosmodromen i Kasakhstan 3. november 1957 klokken 03.30.42 norsk tid. Bæreraketten var av samme type som for Sputnik 1, en lettere modifisert utgave av langdistanseraketten R-7. Bærerakettens kjernetrinn med Sputnik 2 på toppen ble plassert i en bane på 212 km x 1660 km med en inklinasjon på 65,33° og en omløpstid på vel 1 time og 43 minutter.
Under hele ferden forble Sputnik 2 festet til kjernetrinnet. Sovjeterne valgte dette for at trinnets telemetrisystem kunne brukes til å sende data fra Sputnik 2 til bakkestasjoner.Sputnik 1 var en enorm og uventet suksess som fikk langt større oppmerksomhet verden over enn noen kunne ha ant på forhånd. Den sovjetiske parti- og statslederen Nikita Khrustsjov forstod umiddelbart hvilken kolossal propagandaverdi som lå i romfarten for det kommunistiske system. Få dager etter oppskytingen av Sputnik 1 var han i kontakt med Sergei Pavlovitsj Koroljov. Den 12. oktober 1957 ga Khrustsjov ordre til Koroljovs gruppe om å komme opp med en enda mer bemerkelsesverdig bragd til markeringen av 40-årsjubileet 7. november 1958 for dannelsen av Sovjetunionen.
Plocia

Utseende

Stort sett middelsstore, avlange, grå- eller brunaktige trebukker. Slekten Doliops skiller seg ut ved å være korte og trinne, blankt svarte med noe metallglans.

Utbredelse

Arten er utbredt på Filippinene.
Pavel Pogrebnjak

Karrière

Pogrebnjak begynte å spille fotball seks år gammel på fotballskolen til FK Spartak Moskva. I 2001 gjorde han sin debut på FK Spartak Moskvas reservelag. Et år senere ble han valgt ut til å spille for hovedlaget. 2001–2003 spilte han 23 kamper og scoret åtte mål.
I 2005 spilte Pogrebnjak 40 kamper og scoret 15 mål for Baltika Kaliningrad. Den følgende sesongen vendte han tilbake til FK Spartak Moskva, spilte i 16 kamper og scoret to mål. Samme seong deltok han også på fotballlaget til FK Khimki, spilte tolv kamper og scoret seks mål.  I 2005 spilte Pogrebnjak for Shinnik Yaroslavl og scoret fire mål på 23 kamper. Som spiller for Tom Tomsk i 2006 kom gjennombruddssesongen for Pogrebnjak, da han scoret 15 mål på 26 kamper og ble en av favorittene til den lokale fansen.

Zenit St. Petersburg

Pogrebnjak underskrev 28. november 2006 en treårskontrakt med Zenit St. Petersburg, hvor han spiller med nummer åtte på ryggen. I 2007 vant han og Zenit St. Petersburg førsteplass i russiske Premjer-Liga. I 2008 vant laget den russiske supercupen, hvor Pogrebnjak scoret det andre målet i en 2–1 seier.
Sammen med Luca Toni var han toppscorer i UEFA-cupen 2007/08. Han scoret  ti mål og hjalp Zenit St. Petersburg med å komme til finalen i turneringen. Pogrebnjak kunne ikke spille i finalen på grunn av for mange gule kort, men laget vant cupen.
I UEFA Super Cup 2008 scoret han ett av to mål for Zenit St. Petersburg. Zenit St. Petersburg vant 2–1 mot Manchester United.
I 57 offisielle kamper for Zenit St. Petersburg har Pogrebnjak scoret 39 mål. I det russiske mesterskapet har han spilt tredve kamper og scoret tolv mål.

Stuttgart

1. august 2009 skrev Pogrebnjak under for den tyske klubben Stuttgart. Han debuterte syv dager senere mot regjerende seriemester Wolfsburg. 15. august scoret han sitt første mål i 4-2 seieren over Freiburg.

Internasjonalt

Pogrebnjak hadde sin debut 16. august 2006 på det russiske fotballandslaget i en vennskapskamp mot Latvia. I den scoret han sitt
første mål for laget.
Pogrebnjak gjorde 10. september 2008 comeback på det russiske landslaget etter at han skadet kneet noen dager før sommerens EM-sluttspill. Han kom inn som innbytter og ble matchvinner med sin syvende scoring i sin tolvte landskamp.

Privatliv

Pavel Pogrebnjak er gift med Maria Pogrebnjak. De har sønnen Artem Pogrebnjak sammen.
Kiss Meets the Phantom of the Park

Kiss Meets the Phantom of the Park (også kjent som Kiss in the Attack of the Phantoms) er en film fra 1978 med det amerikanske hardrock-bandet Kiss i hovedrollene.
Filmen ble vist av NBC på TV da bandet var på høyden i sin popularitet i USA. Grunnet dårlige skuespillerprestasjoner dårlige manus ble filmen mottatt stort sett dårlig av sine fans, men filmen har oppnådd kultfilm-status. Bandet selv er lite glad i filmen grunnet måten de fremstår i den. Flere år etter at den ble laget fikk ingen rundt bandet lov til å nevne den i bandets nærvær.
Filmens plot er rundt bandet, som må bruke sine superkrefter til å kjempe mot den onde oppfinneren Abner Devereaux (spilt av by Anthony Zerbe), og redde en fornøyelsespark i California fra å bli ødelagt.
Storefosstunnelen (Vaksdal)

Storefosstunnelen er en veitunnel på fylkesvei 314 i Vaksdal kommune i Hordaland som ble åpnet i 1945. Den er 187 meter lang.
NM i bryting 1998

NM i bryting 1998 ble arrangert i Ålesund 28.-29. mars. Arrangør var Ålesund Bryteklubb. 
Kongepokalene ble vunnet av Børge Johansen og Gudrun Anette Høie.
Tordis Halvorsen

Familie

Lillemor Halvorsen var datter av skuespillerne Nicolai Halvorsen og Inga Margrethe Houge. Hun ble første gang gift med ingeniør Christian Mohr (1876-1908). Som enke ble hun i 1912 gift med kaptein Francis Sidney Arbuthnot.

Liv og virke

Allerede ved tiårsalderen spilte Halvorsen i 1895 tittelrollen i Lille Eyolf av Henrik Ibsen på Christiania Theater, der rollen som Alfred Allmers ble gestaltet av hennes far. Ved den aller siste forestillingen ved Christiania Theater 15. juni 1899 var hun på plakaten navngitt som «Olaf».
Som de fleste ved Christiania Theater fulgte hun med over til Nationaltheatret da dette åpnet i 1899. Det var her hun fikk sin egentlige debut, da hun 8. november 1900 spilte Helga i Geografi og Kærlighed av Bjørnstjerne Bjørnson. Halvorsen var ansatt ved Nationaltheatret til 31. oktober 1908, da hun sluttet for å gifte seg med ingeniør Mohr og flytte til Kina.
Halvorsen vendte imidlertid tilbake til scenen som Tordis Arbuthnot. Hun opptrådte da blant annet i London, ved åpningsforestillingen ved Ambassadors Theatre 5. juni 1913, da hun gestaltet rollen som Panthea i stykket ved samme navn.
Bengt Gustaf Geijer (d.e.)

Bengt Gustaf Geijer (født 11. mars 1682 i Örebro, død 26. oktober 1746 i Uddeholm) var en svensk brukseier, sønnsønn av Christoffer Geijer og dattersønn av Johan Börjesson Carlberg. Han var gift med Lovisa Sofia Tranæa, deres sønnsønner var Erik Gustaf og Bengt Reinhold Geijer.
Geijer studerte i Uppsala, blev bruksbokholder i 1698 og i 1716 leier av Uddeholms sätesgård.
Kostnad-virkningsanalyse

Kostnad-virkningsanalyse er en type samfunnsøkonomisk analyse som benyttes til å rangere alternative tiltak mot samme problem.  Kostnad-virkningsanalyse er aktuelt i tilfeller hvor det er forskjellige nytteffekter av alternativene, men disse ikke kan måles i kroner. Kostnadene måles derimot i kroner.
I tilfeller hvor nytten kan måles i kroner, bruker man isteden nytte-kostnadsanalyse. Kostnadseffektivitetsanalyse brukes når nytten av alternativene er den samme, men kostnadene varierer.
Praktisk fornuft

Den praktiske fornuft er evnen til å tenke seg frem til hva man skal gjøre. En slik fornuft er praktisk på to måter. Den ene er at den har et praktisk objekt, nemlig en handling. Den andre er at dens konsekvenser er praktiske, eftersom disse påvirker individets reelle handlinger.
Tritonussubstitusjon

En tritonussubstitusjon er en form for reharmonisering i avansert jazz, men finnes også i andre populærmusikalske genre som filmmusikk eller rock.

Musikkteoretisk definisjon

I sin grunnidé er en tritonussubstitusjon en erstatning av én akkord med en annen som ligger tre heltoner fra den første. Intervallet mellom tonene til den gamle og den nye akkorden er kjent som forstørret kvart eller tritonus.

En annen definisjon som imidlertid kommer ut på det samme, er at en akkord kan erstatte en annen når begge akkorder har den samme tritonus til felles.

En spesialform for tritonussubstitusjon oppstår når det i en ♭9 akkord tas bort tersen, og kvinten senkes med en halvtone. I dette tilfelle oppstår det en ny treklang som ligger et tritonus intervall fra den opprinnelige akkordens grunntone.

Tritonussubstitusjon med felles grunntone

Dette er en spesialform for tritonussubstitusjon for en ♭9 akkord, dvs. en Dur treklang med tilføyd liten septim og senket non. En A♭⁹ f.eks. består av tonene a - c♯ - e - g - h♭. Erstatter man kvinten e med en e♭ ved samtidig å sløyfe tersen c♯, oppstår det en E♭/A, dvs. en E♭ akkord med a som basstone. Akkordens opprinnelige grunntone a og den nye grunntonen e♭ ligger en tritonus fra hverandre.
Kampen skole (Stavanger)

Kampen skole i Stavanger er en barneskole fra 1925, som er tegnet av Stadsarkitekt i Stavanger Erling Willi Nielsen. I 2002 ble skolen pusset opp.
Skålavegen (Molde)

Skålavegen er et stykke av fylkesvei 64 i Molde kommune i Romsdal i Møre og Romsdal. Veien ble åpnet 24. mai 1991 og går fra kryss med europavei 39 i Lergrovika gjennom den 2743 meter lange Fannefjordtunnelen videre over Bolsøya over den 555 meter lange Bolsøybrua og møter den gamle riksveien mellom midt mellom Grønnes og Røvik på Skålahalvøya.
Skålaveien ble bygd som fastlandsforbindelse for Bolsøya og som et fergeavløsningsprosjekt, og erstattet fergestrekningene Molde-Bolsøya, som var en mindre fylkesveirute, og Lønset-Grønnes, som inntil veiens åpning var fylkesvei 64s krysning av Fannefjorden.
Veien var delvis bompengefinansiert med en estimert nedbetalingstid på 20 år, men var nedbetalt etter 14, og ble bompengefri klokka 12 den 15. juli 2005.
Carlo Collodi

Bakgrunn

Foreldrene arbeidet som tjenere i huset til adelsmannen Lorenzo Ginori. De fikk 10 barn, hvorav bare tre voksne opp. Som det eldste av barna ble han sendt bort, og voksne opp hos morens foreldre. Kunstnernavnet Collodi tok han fra landsbyen Collodi i kommunen Pescia; der besteforeldre bodde og han vokste opp.
Lorenzini tilbrakte hele sitt voksne liv i Firenze, hvor han arbeidet som journalist og redaktør, og hadde ulike offentlige stillinger. Marki Ginori finanserte skolegangen hans; fire år på seminaret i Colle Val d’Elsa fra han var 12 til 16 år gammel, og deretter to år på en piaristskole i Firenze 1842–44, hvor han leste filosofi og retorikk.

Yrkesliv

Etter studiene arbeidet han i bokhandel og som kontorist mens han også skrev for aviser og scenen. 
I 1853 grunnla han det satiriske magasinet Il Lampione («Gatelykten»), men bladet ble raskt sensurert av storhertugen, som var østerrikskvennlig. 
Året etter startet Lorenzini tidsskriftet Lo Scaramuccia (Kontroversene), som utkom inntil 1958. Dette bladet la mer vekt på kunst enn på politikk.
Under kampene for Italias samling var han frivillig i storhertugdømmet Toscanas hær i den første italienske frigjøringskrig i 1848 og i den andre italienske frigjøringskrig i 1859. Etter den italienske seieren over Østerrike engasjerte han seg i offentlig debatt om det nye Italia. I denne forbindelse utga han pamfletten Il signor Alberi ha ragione! Dialogo apologetico (1859), som han underskrev med psvedonymet «Collodi».
Fra 1860 til 1881 arbeidet han som teatersensor i Firenze. Samtidig var han teaterleder ved Teatro della Pergola, skrev for avisene og deltok i det innledende arbeidet med en ordbok over den florentinske dialekten. 
Han bodde sammen med broren, og døde brått og uventet i 1890. Bare to år etter hans død ble det første minnesmerket satt opp.

Forfatterskap

Forfatterdebuten kom i 1856, med skuespillet Gli amici di casa og den parodiske reisehåndboken Un romanzo in vapore. Da Firenze a Livorno..  Sentralt i forfatterskapet for voksne står samlingene Macchiette (1879) og Occhi e nasi. Ricordi dal vero (1881), hvor han samler skisser, humoresker og noveller som tidligere var publisert i aviser og tidsskrift. Temaet er hverdagslivet i hjembyen.
Hans første bok for barn, I racconti delle fate (1876) var oversettelser av eventyr fra samlingene til Charles Perrault, Marie-Catherine d’Aulnoy og Jeanne-Marie Leprince de Beaumont. Senere fulgte en serie på åtte bøker om Giannettino («Lille Gianni», 1877–90), en slags kombinerte skolebøker og fortellinger for barn. Disse bøkene tok utgangspunkt i boka Giannetto (1837) av L.A. Parravicini, som Collodi bearbeidet, oppdaterte og utvidet. 
Pinocchio ble først publisert i det ukentlige barnebladet Giornale per i Bambini 1881–83, og utkom i bokform i 1883. Boken er inspirert av det italienske marionetteteateret, og hovedpersonen kan beskrives som «en commedia dell'arte-figur.»
Den offisielle utgaven av Collodis samlede verker ble påbegynt i 2009, og er planlagt å omfatte 14 bind.
Moray

Etymologi

Dets navn, første gang dokumentert til rundt 970 som Moreb, og i latinisert form ved 1124 som Morauia, er avledet fra tidligere gæliske former som *mori, «hav» og *treb, «bosetning».

Befolkning

I motsetningen til mange andre regioner av Skottland, som har hatt en tilbakegang i befolkningen, er befolkingen Moray forventet en beskjeden vekst til rundt 91 000 innbyggere ved 2014. Dens befolkning ved folketellingen i 2001 var befolkningen på 86 940 innbyggere, tilsvarende på 93 295 innbyggere i 2011; en vekst på 7,3 prosent.
Hjørundfjord

Kirke

Hjørundfjord sogn ble opprettet i 1751. Hovedkirken ligger på Sæbø. I 1929 ble Storfjord sogn utskilt som eget sogn med kirke på Bjørke.

Skole

Det ble bygd en kommunal internatskole, Stafset skule, i 1915. Skolen ble nedlagt som internatskole i 1915.
Mengjin

Mengjin (kinesisk: 孟津县; pinyin: Mèngjīn Xiàn) er et fylke i provinsen Henan i Folkerepublikken Kina. Den er understilt byprefekturet Luoyang.
I 1999 var befolkningen på 432 460 innbyggere.

Navnet

Mengjin begynte som et fergested over Gulelven. Legenden forteller at kong Wu av Zhou krysset floden her, og dannet derpå en allianse (盟/méng/allianse + 津/jīn/fergested med andre fyrster. Men det finnes også andre forklaringer på hvordan navnet oppstod og om hvordan første skrifttegn ble erstattet med et nesten likelydende tegn.

Lufthavn

Luoyangs flyplass, Luoyang Beijiao lufthavn, ligger i fylket.
Myacopterus

Levevis

De voksne billene finnes gjerne på blomster der de eter pollen. De etterligner snylteveps i familien Ichneumonidae, også i måten de beveger seg på.

Utbredelse

Arten lever på Madagaskar.
Fylkesvei 5468

Fylkesveg 5468 går mellom Fjellsende og Myking i Lindås kommune. Veien er 6,0 km lang.
Frem til 2019 hadde veien betegnelsen Fv399.
Amy Johnson

Bakgrunn

Hun var datter av en fiskehandler fra Nord-England. Etter økonomiutdannelse i Sheffield reiste hun til London, hvor hun forsørget seg som sekretær på et advokatkontor mens hun tok mekanikerutdannelse på kveldstid.

Flyver

I 1929 ble hun den første kvinne med flymekanikersertifikat, og samme året tok hun flysertifikat.
Hennes plan var å skaffe seg et fly og sette rekord i flyvning til Australia. Med økonomisk støtte fra et oljeselskap og sin far som bidro til å skaffe de nødvendige 600 pund for en brukt Gypsy Moth kunne hun iverksette sin plan.

Hun gjennomførte sin solo-flyvning fra Londons daværende flyplass i Croydon til Australia i 1930 på 19 1/2 dager. Johnson landet den 24. april 1930 med sin Gypsy Moth «Jason» i Darwin, og ble dermed den første kvinne som hadde fløyet solo til Australia. Hennes avreise 19 dager tidligere hadde ikke vakt noen særlig oppmerksomhet, men hennes  
mot i sandstormer og under nødlandinger gjorde henne til en internasjonal heltinne. Blant annet hadde hun crash-landet i Rangoon i Burma og fått reparert flyets vinger med tøyremser og opprevne skjorter. I 1932 genomførte hun tidens raskeste flygning fra England till Cape Town i Sør-Afrika.
Hun giftet seg den 29. juli 1932 med den britiske flyveren Jim Mollison, og sammen fløy de over Nord-Atlanteren i 1933. De gjennomførte også andre pionerflyvninger innen ble skilt i 1938. Bl. a stilte de sammen  til start i MacRobertson Air Race England – Australia i 1934 hvor de måtte avbryte løpet på grunn av problemer med den nybygde De Havilland DH.88 Comet. 
Amy Johnson omkom da hennes fly styrtet over Themsens munning på et oppdrag under andre verdenskrig, da hun tjenestegjorde i Air Transport Auxiliary,  det britiske flyvåpens særskilte enhet for kvinnelige flyvere. Hennes fly, en Airspeed Oxford, ble funnet. Selv om det ble sett at hun hadde hoppet ut i fallskjerm, ble hennes legeme aldri funnet.
Verdenscupen i bordtennis

Verdenscupen i bordtennis er en internasjonal konkurranse i bordtennis. Verdenscupen er arrangert av ITTF, og ble for første gang arrangert i 1980.
Honningsvågdeklarasjonen

Honningsvågdeklarasjonen er et samepolitisk manifest vedtatt på samenes 18. samekonferanse i Honningsvåg i 2004. Samekonferansen fungerer som generalforsamling for Samerådet, en paraplyorganisasjon med åtte samiske medlemsorganisasjoner i Norden. Deklarasjonen omhandler krav om selvbestemmelse og anerkjennelse av samiske rettigheter i de nordiske landene Norge, Sverige, Finland, samt Russland.
Stavropegial

I den ortodokse kirke betegnes et kloster, en menighet eller en annen institusjon som stavropegial hvis den er direkte underlagt kirkas patriark eller synode (av gresk πήγνυμι σταυρό [pégnumi stauró] = «å reise et kors»). Institusjonen er altså unntatt fra den lokale biskopens jurisdiksjon, analogt til eksempte institusjoner i den katolske kirke.
Eksempler på stavropegiale institusjoner er Solovkiklosteret i Russland eller de russisk-ortodokse menighetene i Norge.
Batnaya

Batnaya (gammelsyrisk: ܒܬܢܝܐ) er en assyrisk by på Ninevesletten i nordre Irak, cirka 22 km nord for byen Mosul. Dens befolkning tilhører den kaldeisk-katolske kirke.
Sedrun vannkraftverk

Sedrun vannkraftverk, også kjent under navnet Nalps, er et sveitsisk vannkraftverk i kantonen Graubünden, med en installert produksjonskapasitet på 151 MW. Anlegget stod ferdig utbygd i 1951.
Madinat al-Zahra Museum

Madinat al-Zahra

Madinat Al-Zahra, «blomstenes by», er ruinene etter en vidstrakt, befestet arabisk palassby som ble bygd av Córdobas kalif Abd ar-Rahman III i perioden 912–961. Byen var hovedstaden i Al-Andalus, det arabiske Spania. I byen fantes seremonibygninger, moskeer, hager, regjeringskontor, et myntverk, verksteder, kasserer, boliger og bad. Byen ble forsynt med vann via akvedukter.

Bygningen

Museet ble tegnet av Fuensanta Nieto og Enrique Sobejano på Sobejano Arquitectos i 2001. Byggingen startet i 2005, og museet ble innviet i oktober 2009.  
Utstillingene har et areal på 9 125 kvadratmeter.

Priser

Museet ble i 2010 tildelt prisen Aga Khan Award for Architecture. 
I 2012 mottok det prisen Årets museum i Europa.
Engelske suiter (Bach)

Engelske suiter (tysk: Englische Suiten; BWV 806–811) er en samling seks suiter som Johann Sebastian Bach skrev for cembalo. Verket krever en virtuos utøver, spesielt i åpningssatsene.

Opprinnelse og innhold

Hvordan tittelen ble til er ikke fastslått, men den stammer ikke fra komponisten selv.
Nyere forskning daterer suitesamlingen til rundt 1715, dvs fra Bachs tid Weimar. Tidligere ble det antatt at Bach kan ha knyttet form og tematikk til Charles Dieupart og Georg Friedrich Händels suitesamlinger, men dette blir i dag regnet som tilbakevist. Kilden kan kanskje ha vært Johann Christian Bachs eksemplar, som er påskrevet fait pour les Anglois («skrevet for de engelske»).
De seks suitene er bare bevart i avskrifter. Alle åpner med et virtuost preludium med påskrift Prélude som etterfølges av fire typiske klaversuite-satser: allemande, courante, sarabande og gigue. Før sluttsatsen kommer en annen dansesats, for de flestes vedkommende en trio i varianttonearten, unntaket er Suite IV der trioen er i parallelltonearten. Suitenes grunntoneart gir – muligens tilfeldig – begynnelsen på koralmelodien Jesu, meine Freude.
Senere kom andre sammenlignbare suitesamlinger til, også de for cembalo: De såkalte franske suiter (som tross navnet ikke har noen innholdsmessig forbindelse med de engelske suitene) og Partita i h-moll BWV 831 i Clavierübung del II.